**IZVJEŠĆE O REALIZACIJI ŠKOLSKOG PREVENTIVNOG PROGRAMA I STANJE SIGURNOSTI U**

**1.POLUGODIŠTU ŠKOLSKE GODINE 2018./2019.**

Školski preventivni programi (ŠPP) zamišljeni su tako da djeluju tijekom čitavog odgojno – obrazovnog procesa učenika do početka adolescencije kada se očekuje da budu osposobljeni za kvalitetno samozaštitno reagiranje u situacijama u kojima moraju sami odlučivati. Programi su posebno metodološki razrađeni ,sa ciljem učiniti što više učenika „otpornim“ na razne pritiske u društvu koji u sebi imaju ili mogu imati rizik.

 Većinu aktivnosti provode učitelji (razrednici) i stručni suradnik škole (pedagog). Škola tijekom cijele školske godine provodi preventivne programe s ciljem humanizacije školskog ozračja, prevencije školskog neuspjeha i rizičnih oblika ponašanja kod učenika, prevencije bolesti i poticanjem vršnjačke pomoći i odgovornog ponašanja.

Područja rada na koja se usmjeravaju prevencijske aktivnosti jesu: nastavni proces, sat razrednog odjela, izvannastavne aktivnosti, školski projekti i priredbe, obilježavanje važnih datuma, stručno usavršavanje odgojno-obrazovnih djelatnika te posebno planirane prevencijske aktivnosti. Prevencijski rad kvalitetno se ostvaruje samo participacijom svih sudionika a važnu ulogu u provođenju različitih preventivnih aktivnosti na razini škole imaju svi, roditelji, lokalna zajednica, stručni suradnici, učitelji, u otvorenim i partnerskim odnosima.

PROCJENA STANJA I POTREBA:

Djelatnici škole kontinuirano procjenjuju stanje sigurnosti na svojim aktivima, razrednim vijećima i učiteljskom vijeću. Početkom školske godine razrednici su procijenili stanje i potrebe unutar svog razrednog odjela.

Tijekom 1. polugodišta školske 2018./2019. realizirali smo sljedeće programe i aktivnosti:

1. Na početku školske godine definirali smo razredne vrijednosti, pravila i posljedice u svakom razrednom odjelu.
2. Upoznali smo roditelje i učenike s Pravilnikom o kućnom redu i Pravilnikom o pedagoškim mjerama (na roditeljskim sastancima, razrednim satovima, Vijeću roditelja i Vijeću učenika).
3. Definirali smo dežurstva učitelja u unutarnjim i vanjskim prostorima škole. Koristimo video nadzor i automatsko zvono.
4. Evidentiramo svaki slučaj nasilja među djecom prema Protokolu o postupanju u slučaju nasilja među djecom. Ovisno o težini prekršaja primjenjujemo Pravilnik o pedagoškim mjerama i mjeru restitucije.
5. Učenicima s poteškoćama u učenju i ponašanju koji se nalaze u riziku za poremećaje u ponašanju pruža se pomoć u školi kroz dopunsku nastavu, savjetodavni rad sa stručnim suradnikom te u Dječjem domu Tić.
6. Imamo pomoćnika u nastavi za 1 učenika s teškoćama iz autističnog spektra.
7. U sklopu planiranih projekata, škola provodi projekt „Prehrana po mjeri učenika“ s ciljem osvještavanja učenja i usvajanja zdravim stilova prehrane.
8. Prvi su razredi, u suradnji s Policijskom upravom PGŽ učenici su sudjelovali u programu „Prvi koraci u prometu“. Učenici prvih razreda sudjelovali su i u istraživanju „Testiranje školske djece na celijakiju“ u sklopu europskog projekta „FOKUS IN CD“.
9. Učenici 2. razreda uključeni su u program „Rijeka pliva“.
10. Učenici od 3. do 7. razreda uključeni su u program Trening životnih vještina.
11. Učenici 4. razreda posjetili su policijsku postaju u okviru projekta „Možeš ako hoćeš“.
12. Učenici 5.- do 8. razreda posjetili su predstavu „Gluten Free Party“ u sklopu europskog projekta „FOCUS IN CD“.
13. U suradnji s MUP-om za učenike 6. razreda provedene su radionice o prevenciji zlouporabe petardi u okviru projekta „Mir i dobro“.

U školi se provode i programi:

1. Zdravstvenog odgoja – za sve učenike škole u okviru sata razrednika ili nastavnih satova.
2. Građanskog odgoja kroz nastavne sadržaje i poseban program za učenike 5. i 6. razreda koji je financiran od Grada Rijeke. Provodi se i program „Moja Rijeka „ za učenike 5. i 6.r

 Ove školske godine aktivan je i Volonterski klub koji je organizirao akciju skupljanja potrebnog za Socijalnu samoposlugu. Učenici sudjeluju u nizu izvannastavnih aktivnosti te dodatne nastave.

Izvješće pripremila: Katja Ćorić, psiholog pripravnik